शहरी क्षेत्र में डोर टु डोर कचरा संग्रहण से फायदा मिल सकता है : गुप्ता
13 जिलों का दौरा किया, सब जगह स्वच्छता के लिए कर रहे प्रेरित और सुझाव भी दे रहे
गुप्ताने बताया कि ब्रांड एंबेसडर के बतौर वे प्रदेश के 13 जिलों का दौरा कर चुके हैं। सब जगह स्वच्छता के लिए प्रेरित कर रहे हैं। इन जिलों में नगर निगम, परिषद एवं पालिकाओं को सहयोग करने वाले वार्ड दूतों से बातचीत कर उनको नए विजन से डूंगरपुर में किए जा रहे जन कल्याणकारी कार्यों के बारे में जानकारी दे रहे हैं।
सफाईके लिए सरकारी सिस्टम और अफसर ही नहीं आम आदमी भी जिम्मेदार : डीआरडीएसभागार में शनिवार को स्वच्छता ब्रांड एंबेसडर, स्वच्छता दूत नगर निगम के अधिकारियों की बैठक में केके गुप्ता ने कहा कि सफाई के लिए जितना सरकारी सिस्टम अफसर जिम्मेदार हैं उतने ही आम नागरिक भी। यह काम बिना टीम भावना के पूरा नहीं होने वाला। गुप्ता ने जब उपायुक्त मोहनसिंह राजपुरोहित से पूछा कि जोधपुर में कितने वार्ड है और कितने ओडीएफ घोषित हो चुके हैं? तो राजपुरोहित ने बताया कि 65 में से 22 वार्ड ओडीएफ घोषित हो चुके हैं। बाकी में काम जारी है। इस पर गुप्ता बोले-फिर तो जोधपुर ने अभी कोई काम नहीं किया। उन्होंने कहा कि डूंगरपुर में उन्होंने कई स्थानों से झाड़ियां कटवाई और रोशनी की व्यवस्था की ताकि शंकोच की वजह से लोग वहां शौच नहीं करे। उन्होंने बताया कि शहर के प्रत्येक मकान से मोबाइल नंबर एकत्रित किए और हर सप्ताह मॉनिटरिंग की। इससे डूंगरपुर में स्थिति सुधरी। बैठक में महापौर घनश्याम ओझा, कलेक्टर बिष्णुचरण मल्लिक, आयुक्त शिवप्रसाद मदन नकाते, स्वच्छता एंबेसडर गणपत सालेचा, दिनेश बोहरा आरजे रैक्स सहित 65 वार्डों के स्वच्छता दूत पार्षद उपस्थित थे।
hin_Deva hin_Deva hin_Deva hin_Deva